Diari Oficial de la Generalitat Valenciana


Sumari del DOGV 9130, del 19-07-2021 (2021/7796)

RESOLUCIÓ de 18 de juny de 2021, del Servei Territorial d'Indústria, Energia i Mines de València, per la qual es convoca l'alçament d'actes prèvies a l'ocupació de determinades finques afectades pel Projecte «Annex nova LAMT D/C LA-180, des de l'ST Picassent fins a AP.600134», als termes municipals de Picassent i Silla. Expedient ATLINE/2011/342/46/E. Expedient d'expropiació forçosa JUEXPR/2020/1/46.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9130

Data del DOGV
:   19-07-2021

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2021/7796


Data del document
:   18-06-2021

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball
    * pla d'urbanisme

RESOLUCIÓ de 18 de juny de 2021, del Servei Territorial d'Indústria, Energia i Mines de València, per la qual es convoca l'alçament d'actes prèvies a l'ocupació de determinades finques afectades pel Projecte «Annex nova LAMT D/C LA-180, des de l'ST Picassent fins a AP.600134», als termes municipals de Picassent i Silla. Expedient ATLINE/2011/342/46/E. Expedient d'expropiació forçosa JUEXPR/2020/1/46. [2021/7796]  
  
  
Amb data 19 de juny de 2019, el Servei Territorial d'Indústria i Energia de la Conselleria d'Economia Sostenible, Sectors Productius, Comerç i Treball va dictar una resolució per la qual es va autoritzar I-DE Redes Eléctricas Inteligentes, SAU (abans Iberdrola Distribución Eléctrica, SA), es va declarar, en concret, la utilitat pública i es va aprovar el projecte tècnic d'execució denominat «Annex nova LAMT D/C LA-180, des de l'ST Picassent fins a AP.600134», als termes municipals de Picassent i Silla. Aquesta declaració d'utilitat pública, d'acord amb el que es disposa en el Reial decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, porta implícita la necessitat d'ocupació dels béns i drets afectats i implica la urgent ocupació d'aquests, als quals els és aplicable el procediment d'urgència que determina l'article 52 de la Llei d'expropiació forçosa, de 16 de desembre de 1954.  
  
En virtut d'això, aquest Servei Territorial d'Indústria, Energia i Mines de València, d'acord amb el que es disposa en l'esmentat article 52 de la Llei d'expropiació forçosa, ha resolt convocar les persones titulars dels béns i drets afectats a l'Ajuntament on radiquen les finques afectades, com a punt de reunió per a dur a terme, de conformitat amb el procediment que estableix aquest article, l'alçament d'actes prèvies a l'ocupació i, si és procedent, les d'ocupació definitiva.  
  
Totes les persones interessades o titulars de qualsevol classe de dret o interés sobre els béns afectats hauran d'acudir personalment o representades mitjançant la deguda autorització, amb aportació dels documents acreditatius de la seua titularitat i l'últim rebut de la contribució, i podran anar acompanyades de persones que periten i un notari/notària, si ho consideren oportú, amb les despeses a càrrec seu.  
L'alçament d'actes tindrà lloc el dia 28 de setembre de 2021, a partir de les 09.00 hores, en les dependències de l'Ajuntament de Picassent, i el dia 29 de setembre de 2021, a partir de les 09.30 hores, en les dependències de l'Ajuntament de Silla.  
L'ordre d'alçament d'actes es comunicarà mitjançant l'oportuna cèdula de citació on figurarà la llista de les persones titulars convocades en el tauler d'edictes de l'ajuntament assenyalat i en l'annex.  
  
A aquest acte hauran d'acudir les persones interessades personalment o representades per persona degudament autoritzada mitjançant poder degudament autoritzat, bé siga general, bé especial per a aquest cas, i aportar els documents acreditatius de la seua titularitat.  
Es fa saber que aquesta publicació es realitza igualment, d'acord amb el que determina l'article 44 de la Llei 39/2015, d'1 d'octubre, del procediment administratiu comú de les administracions públiques, de notificació d'aquesta resolució als titulars desconeguts o amb domicili ignorat o a aquells als quals s'ha intentat la notificació, però aquesta no s'ha pogut practicar.  
En l'expedient expropiatori I-DE Redes Eléctricas Inteligentes, SAU, assumirà la condició de beneficiària.  
  
València, 18 de juny de 2021.- El cap del Servei Territorial d'Indústria, Energia i Mines: Antonio Peris Armengot.